ג'סיקה ביליארד

ג'סיקה ביליארד היא נערה מסתורית הצדה את הגומל מסיבות לא ידועות. לפי דבריה לכידתו של הגומל תמלא את ה"מטרה" שלה. ג'סיקה ידועה גם בתור "אשת המחוגה" והיא מסתובבת יחד עם מחוגה בשם ונסה גיגלבוקס אשר יכולה לנוע בכוחות עצמה, לשנות את גודלה או לעטות את צורתה של ילדה אנושית. ג'סיקה מקיימת עם ונסה יחסים הנעים בין חברות לקרבה-משפחתית.

לג'סיקה גם היכולת להחליף בין עצמים הנמצאים בתוך מעגלים המצויירים על פני משטחים - בין היתר מעגלים שצויירו בידי המחוגה - או בתוך עצמים עגולים (כמו למשל בתוך כד) או חפצים עגולים אלו באלו (כמו החלפת גלגלים בין רכבים). יכולת זו מכונה בידי ג'סיקה "פרמוטציה". היא משתמשת בכוחותיה בעיקר כדיי להערים על אנשים.

ג'סיקה מאופיינת ביכולות שכליות גבוהות, כמו היכולת לזכור כל דבר שהיא שמעה או ראתה. כמו כן היא נוהגת לשנן את ה"פאי" מידיי יום, דבר שנותן לה ריגוש רב. בעברה שיננה גם את ה"אי", אך זנחה את המעשה לאחר ששיננה כמה עשרות אלפי ספרות בלבד.

בצעירותה חיה בבית עם ילדים נוספים ויחד עם אחיה הגדול וליולדי על פני כוכב-לכת שרוי מלחמה. את זמנה נהגה להעביר לבדה בלמידה מול המחשב ולמדה פרטים רבים על היקום. בדידותה הייתה גדולה אך נוכחותו של אחיה ניחמה אותה.

למען מטרתה הגתה תוכנית מפורטת בעלת 7000 שלבים אשר תקרב אותה ללכידת הגומל.

כחלק מהתוכנית, פנתה ג'סיקה אל מסדר החכמים שם פתרה בהצלחה את חידתו של נשיא המשכן וזכתה בדיפלומה המאשרת הצטרפותה לשורותיהם ומקנה לה גישה למידע מגורמים רבים ברחבי היקום.

לאחר מכן הגיעה ג'סיקה אל משכנו של איש המצפן על פני כוכבת-הלכת ליטל פוינט במטרה לנצל את יכולת האיתור הייחודית שלו בכדי לדלות מידע נוסף על מקום הימצאו של הגומל. איש המצפן סירב לבקשתה של ג'סיקה שכן לא רצה לסייע לה במציאת הגומל, פעולה אשר נראתה לו כמיותרת ומסוכנת. גם כאשר ג'סיקה הציגה מול איש המצפן את תעודת חברותה במשכן החכמים, משכן אשר הוא חבר בו בעצמו, הוא סירב. ג'סיקה פנתה לתוכנית ג' והציגה מול איש המצפן עצם שהיא טענה שהוא אינו יכול לאתר - מטבע פשוט. לו ייכשל במציאתו - ימצא עבורה את הגומל. היא שאלה אותו האם הוא נמצא בידה הימנית או השמאלית, אותן היא הניחה מאחורי גבה. ג'סיקה משתמשת בפרמוטציה להערים על איש המצפן וגורמת לו לחשוב שהוא בחר ביד הלא נכונה, זאת למרות שהשתמש בכוחותיו שאכן אמרו לו היכן המטבע.

לאחר שהצליחה להערים על איש המצפן ולזכות בהתערבות מולו, קיים את הבטחתו והחל במשימה לאיתור הגומל. הגומל אותר כשבוי על גבי ספינת החלל של קולונל אל-קאסאדור מן הצבא הבין-גלקטי, המיועדת אל תחנת החלל ארא-פאקיס. כאשר הציג איש המצפן מול ג'סיקה את הקואורדינטות הבין-גלקטיות למיקומו של הגומל ידעה ישר ג'סיקה למקם את האיזור בפאתי ממלכתה של גינונגאגאפ וזאת למרות גודלו העצום של היקום. איש המצפן וג'סיקה נכנסו לשיח על מעשיה ומניעיה אשר במהלכו פיקפק עמוקות איש המצפן ביכולתה של ג'סיקה לחטוף את הגומל מידיהם של הצבא-הבין גלקטי. ג'סיקה הקרינה את תשוקתה הגדולה ללכידת הגומל והכריזה על עצמה בתור "גאון כל הגאונים", אדם גאוני שנולד רק פעם יחידה בהיסטוריית היקום. הערה דומה הושמעה קודם לכן בידי איש הקרום לגבי עצמו.

כעת ידעה ג'סיקה כי הגומל מוחזק בשבי הצבא הבין-גלקטי ועשתה את דרכה אל עבר העיר פלורפלורה על פני כוכב-הלכת פרימברוס, הכוכב המיושב הקרוב ביותר לליטל פוינט, על מנת לשקול צעדיה מחדש. לאחר ערב של מחשבה ותכנונונים הגיעה למסקנה כי הדרך היעילה והבטוחה ביותר להכנס לארא-פאקיס תהיה לגרום לצבא להזמין אותה בעצמם. באמצעות המידע מפגישתה עם איש המצפן הסיקה כי ישנו על גבי תחנת החלל מתורגמן אשר בקיא בשפת שבט הדינאדרי, שפה נדירה אשר מעשית לא קיימת מחוץ ללושמלופו, כוכב הבית של השבט. ג'סיקה החליטה לנצל את קשריה במשכן החכמים ופנתה אל איש הלשון, אדם אשר תפקידו לדבר את כל שפות היקום, מכיוון שהיא הניחה שהוא היחידי ביקום אשר יכל ללמד את המתורגמן את שפת הדינאדרי וזאת מכיוון שהדינאדרי לא ילמדו את שפתם הנדירה לזרים. ההנחה של ג'סיקה התבררה כנכונה ואיש הלשון אכן היה מורו הפרטי של המתורגמן. כאשר דיברה ג'סיקה עם איש הלשון הייתה צריכה להתמודד עם שצף דיבורו המסחרר ובכך שהוא מדבר בכמה קולות במקביל. ג'סיקה נעזרה בשמיעה הסלקטיבית שלה וביכולתה המהיר לעבד מידע כדיי להבין את אשר נאמר לה. איש המצפן נידב לה את פרטי הברייט של המתורגמן - זהו מנטיסה. כאשר ג'סיקה יצרה קשר עם מנטיסה כדרך הברייט, היא הציגה עצמה בפניו כמתלמדת של איש הלשון המעוניינת ללמוד את השפה וביקשה לקבוע פגישה פנים מול פנים אשר תוביל בסופו של דבר לכניסתה אל תחנת החלל. השם שהיא מציגה בו את עצמה הוא ורה פרימה אקסולוטל, שם שהיא גזרה משמו של כוכב-הלכת פרימברוס וחוות אקסולוטלים שהיא ראתה בעלון תיירותי. הם קובעים להפגש בברייט-אופטיקס, גירסת עולם-מדומה של ברייט.

בפלורפלורה, על מנת להשיג מזומנים, עבדה ג'סיקה המרוששת על אדם מקומי ושכנעה אותו לקנות ממנה מטבע "מכושף" שלמעשה היה מטבע רגיל. ג'סיקה טענה שאם האיש יטיל את המטבע שבעה פעמים ויקבל רצף מסוים הוא יזכה למזל טוב. לאחר שהאיש הטיל ארבע פעמים, כאשר כל התאמה התאימה לרצף ולאחר שג'סיקה גרמה למטבע לעבור מכד אחד לכד אחר באמצעות פרמוטציה, האיש השתכנע לרכוש את המטבע לעצמו ב400 מטבעות. הסיבה שהמטבע הוטל בדיוק בהתאמה לרצף היא שג'סיקה החזיקה מטבע זהה נוסף בכיסה ובכל הטלה היא החליפה את חצאי שני המטבעות כך שהמטבע המוטל יהיה בעלי שני חצאי "ראש" או שני חצאי "זנב" וכך יחוייב לתוצאה מסויימת. בתום ההטלה ג'סיקה החזירה את המטבעות לצורתם הטבעית ונתנה אשליה שדבר לא ארע. במהלך התכסיס ג'סיקה נעזרת בונסה, אשר עתה עוטה את צורת הילדה שלה.

לאחר ביצוע התכסיס הלכה ג'סיקה בליווי ונסה למסעדה המציעה שירותי התחברות לאופטיקס ומזמינה לעצמה לאכול. היא אינה מזמינה לונסה דבר תחת תירוץ שהיא כבר אכלה. לאחר מכן התחברה אל האופטיקס במטרה לפגוש את מנטיסה.

בעולם הוירטואלי עטתה דמות של אשת-אקסולוטל, וזה בהתאם לשם שבחרה לעצמה. היא נתקלת בחידה אשר חוברה בידי מנטיסה המציגה שלוש דלתות כאשר רק אחת מהן הנכונה. מנטיסה פותח מול ג'סיקה את אחת הדלתות שמאחוריה בוערת להבה ואומר לה שעתה היא אמורה לדעת איזו דלת היא הנכונה. ג'סיקה חושדת שמדובר ב"חידת שלוש הדלתות", אך לאחר מכן מסיקה שזו אינה כוונת המשורר והדלת עם האש מאחוריה היא למעשה הדלת הנכונה, דבר אשר מתגלה כנכון לאחר שהיא חוצה דרכה. בצד השני היא פוגשת את מנטיסה העוטה את צורתו של איש-חתול ירקרק. הם מפתחים דו-שיח פורה ומתחילים לחבב זה את זה. מנטיסה מתרשם במיוחד מכך שג'סיקה יודעת את מספר הקומבינציות לפתור קוביית-הקסם. ג'סיקה מתרשמת מכך שמנטיסה "מרגיש" את הפאי כמו שהיא מרגישה אותו. מנטיסה מספר לג'סיקה על שאיפתו לפתור את קוביית-הקסם בכל קומבינציה אפשרית ומגולל מולה כיצד הוא בנה מכונה אשר פותרת במקביל מספר קוביות ומכילה העתק של התודעה שלו.

ג'סיקה שואלת לשמו של מנטיסה, הוא מתמהמה בתשובתו כאשר לפתע דולורס פונה אליו מחוץ לעולם הוירטואלי ונוקבת בשם "אייקיוב", שם חיבה שהיא הדביקה לו. מנטיסה ומתבלבל ואומר לג'סיקה ששמו אייקיוב. דולורס מפצירה במנטיסה להתנתק והוא מוריד את קסדתו וגוער בה. היא לומדת על הסיטואציה שלו ומתחברת במקומו לאופטיקס תחת דמותו, שם היא קובעת עם ג'סיקה להפגש במסיבה המתרחשת על פני הכוכב מיראנדה-2, כל זאת כאשר ג'סיקה לא יודעת שהיא דיברה למעשה עם דולורס.

בשביל להגיע למיראנדה-2, הממוקמת מרחק עצום מפרימברוס, מחליטה ג'סיקה לקחת את רכבת האינסטנס-טראוולר הסופר-מהירה. פרימברוס ממוקם בגלקסיית אוטנת'רוך והתחנה היחידה של רכבת זו נמצאת בפלנטת-הבירה, פריליפליקר, לשם ג'סיקה פונה עתה על פני קטנוע-החלל שלה, מדגם אופנית-סנונית.

בתחנת הרכבת בפריליפליקר, ג'סיקה מעוניינת למכור את קטנועה עבור כסף לכרטיס הרכבת. מצבו המכני של הקטנוע אינו מרנין ובחניון הקטנועים היא מחליפה בין גלגלי הקטנוע שלה לגלגלי קטנוע אחר באמצעות פרמוטציה וזאת על פי הצעה של ונסה. הדבר מעלה את שווי הרכב. לאחר מכן ג'סיקה מפצריה בונסה שהיה לה די כסף רק לכרטיס אחד ולכן כאשר ייסעו ברכבת ונסה תאלץ לחזור לצורת המחוגה שלה, למורת רוחה. היא מנחמת אותה בכך שהיא מציעה לה שלאחר מכן ילכו לאכול.